wannaphong/clean_thaiwikipedia huggingface dataset:
# กัสตรีโยโมตาเดฆูดิโอส
กัสตรีโยโมตาเดฆูดิโอส  เป็นเทศบาลในจังหวัดบูร์โฆส แคว้นกัสติยาและเลออน ประเทศสเปน จากสำมะโน ค.ศ. 2004 (INE) ระบุว่าเทศบาลนี้มีประชากร 71 คน

ภูมิศาสตร์
เมืองนี้ตั้งอยู่บนที่ราบริมแม่น้ำโอดรา โดยตั้งอยู่ทางตะวันตกของบูร์โฆส  และทางตะวันออกเฉียงเหนือของปาเลนเซีย  มีถนน BU-400 และ BU-403 ทางผ่านเมืองนี้

ประวัติ

ชื่อ
เดิมเมืองนี้มีชื่อว่า กัสตรีโยโมตาฆูดิโอส ("ค่ายเนินยิว") ใน ค.ศ. 1035 เมื่อชาวยิวหนีจากโพกรมใกล้เคียงเพื่อตั้งถิ่นฐานที่นี่ จากนั้นจึงเปลี่ยนชื่อเป็น กัสตรีโยมาตาฆูดิโอส ("ค่ายนักฆ่ายิว") ในช่วงที่เกิดการข่มเหงทางศาสนาต่อผู้ที่ไม่ใช่ชาวคริสต์ในสเปนเมื่อ ค.ศ. 1627 (ชาวยิวถูกเนรเทศออกจากสเปนในช่วงที่มีศาลศาสนาสเปนเมื่อ ค.ศ. 1492) ในเดือนมิถุนายน ค.ศ. 2015 ชื่อเมืองจึงเปลี่ยนกลับเป็น กัสตรีโยโมตาเดฆูดิโอส หลังแคมเปญที่นำโดยนายกเทศมนตรีโลเรนโซ โรดริเกซ ซึ่งนำไปสู่การลงคะแนนเสียงในหมู่ชาวบ้านเมื่อเดือนพฤษภาคม ค.ศ. 2014

นับตั้งแต่เปลี่ยนชื่อ มีเหตุการณ์ต่อต้านชาวยิวหลายครั้ง

ใน ค.ศ. 2022 เมืองนี้ได้เปิดตัวศูนย์อนุสรณ์สถานชาวยิวเซฟาร์ดีเพื่อรำลึกถึงประวัติศาสตร์ของชาวยิวเซฟาร์ดี

ดูเพิ่ม

 เจมส์ มาตาโมโรส หรือ ซันเตียโก มาตาโมโรส บุคคลในตำนาน Way of St. James ในสเปนตอนเหนือ
 ลามอโรฌูวีฟ เมืองในฝรั่งเศสที่มีชื่อแปลว่า "ความตายต่อชาวยิว"
# อันดรีย์ ซือบีฮา
อันดรีย์ อีวานอวึช ซือบีฮา (เกิดวันที่ 1 กุมภาพันธ์ ค.ศ. 1975) เป็นนักการเมือง นักการทูต และนักกฎหมายชาวยูเครนที่เป็นรองหัวหน้าสำนักงานประธานาธิบดีแห่งยูเครน และปัจจุบันดำรงตำแหน่งรัฐมนตรีว่าการกระทรวงการต่างประเทศยูเครนตั้งแต่วันที 5 กันยายน ค.ศ. 2024

 ชีวิตช่วงต้น 
อันดรีย์ ซือบีฮาเกิดที่ซบอริว แคว้นแตร์นอปิล ใน ค.ศ. 1997 เขาจบการศึกษาจากมหาวิทยาลัยลวิวในฐานะผู้เชี่ยวชาญด้านความสัมพันธ์ระหว่างประเทศ เขาสามารถพูดภาษาอังกฤษและโปแลนด์ได้คล่อง

 อาชีพ 
ใน ค.ศ. 2008-2012 เขาเป็นที่ปรึกษา-ผู้แทนในสถานทูตยูเครนในสาธารณรัฐโปแลนด์ จากนั้นใน ค.ศ. 2012-2016 เขาเป็นผู้อำนวยการฝ่ายบริการกงสุล กระทรวงการต่างประเทศยูเครน

จากนั้นในวันที่ 23 สิงหาคม ค.ศ. 2016 เขาได้รับแต่งตั้งให้เป็นเอกอัครราชทูตพิเศษและผู้มีอำนาจเต็มแห่งยูเครนประจำสาธารณรัฐตุรกีDecree of the President of Ukraine from 22 August 2016 year № 346/2016 «Про призначення А. Сибіги Надзвичайним і Повноважним Послом України в Турецькій Республіці»  จนกระทั่งวันที่ 19 พฤษภาคม ค.ศ. 2021 เขาถูกปลดออกจากตำแหน่งตามคำสั่งประธานาธิบดี วอลอดือมือร์ แซแลนสกึย

เมื่อวันที่ 31 พฤษภาคม 2021 เขาได้รับการแต่งตั้งเป็นรองหัวหน้าสำนักงานประธานาธิบดีแห่งยูเครนDecree of the President of Ukraine from 31 May 2021 year № 221/2021 «Про призначення А. Сибіги Заступником Керівника Офісу Президента України»  (เมื่อวันที่ 11 กุมภาพันธ์ ค.ศ. 2020 อันดรีย์ แยร์มักได้รับการแต่งตั้งเป็นหัวหน้าสำนักงานประธานาธิบดีZelensky dismisses head of president's office Bohdan, appoints Yermak instead, Interfax-Ukraine (11 February 2020)) 

ในช่วงเริ่มต้นของการรุกรานยูเครนโดยรัสเซียใน ค.ศ. 2022 ซือบีฮาเป็นหนึ่งในคนกลุ่มแรกที่ประกาศให้ยูเครนสมัครเพื่อเข้าร่วมสหภาพยุโรปอย่างเป็นทางการ หลังดมึยตรอ คูแลบาลาออกในเดือนกันยายน ค.ศ. 2024 เขาได้รับการแต่งตั้งเป็นรัฐมนตรีว่าการกระทรวงการต่างประเทศต่อจากเขา

 รางวัล
# Melanocetus murrayi
Melanocetus murrayi หรือที่รู้จักในชื่อ ปลาแองเกลอร์น้ำลึกของมาร์รี เป็นปลาน้ำลึกในวงศ์ Melanocetidae พบได้ในมหาสมุทรทั่วโลกในเขตร้อนและเขตอบอุ่นที่ความลึกมากกว่า  ขนาดความยาวสูงสุดอยู่ที่  สำหรับตัวเมีย และ  สำหรับตัวผู้
# สโมสรฟุตบอลราษีไศล ยูไนเต็ด ในฤดูกาล 2563–2564
ฤดูกาล 2563–2564 เป็นฤดูกาลที่ 2 ของ สโมสรฟุตบอลราษีไศล ยูไนเต็ด ในการลงแข่งขันฟุตบอลรายการของสมาคมฟุตบอลแห่งประเทศไทย หลังจากที่เคยส่งทีมเข้าแข่งขันมาแล้วใน ไทยแลนด์ อเมเจอร์ลีก ฤดูกาล 2562 – โซนภาคตะวันออกเฉียงเหนือ ซึ่งเป็นการส่งทีมเข้าแข่งขันเป็นฤดูกาลแรก 

ฤดูกาลนี้จากสถานการณ์การแพร่ระบาดของไวรัสโควิด 19 ทำให้สมาคมฟุตบอลแห่งประเทศไทยมีมติยกเลิกการจัดการแข่งขันไทยแลนด์ อเมเจอร์ลีก เป็นฤดูกาลที่ 2 ติดต่อกัน แต่อย่างไรก็ตามสโมสรยังคงได้ลงแข่งขันในรอบคัดเลือกของรายการ ช้าง เอฟเอคัพ 2563–64

ผู้เล่นฤดูกาล 2563–2564
 รายละเอียดผู้เล่น ฤดูกาล 2563–2564

ข้อมูล ณ วันที่ 30 กันยายน 2563
สถิติการลงสนามและการยิงประตูรวมการแข่งขันทุกรายการ

 หมายเลข ชื่อ สัญชาติ ตำแหน่ง วันเกิด ย้ายมาจาก ตั้งแต่ ลงสนาม ประตู ผู้รักษาประตู1ชยากร กอพิทักษ์กุลGKสิงหาคม 25630018บรรหาร ทับทองGKสิงหาคม 256310ก้องสกุล ไชยศรีษะGKสิงหาคม 256300 กองหลัง2วิชชากร อินทร์ม่วงไทยDFสิงหาคม 2563003ศักด์ดา มูลเมืองDFเคที ยูไนเต็ด (ไทยแลนด์ อเมเจอร์ลีก)สิงหาคม 2563104ฐิติพงษ์ โพทุมทาDFศรีสะเกษ ยูไนเต็ดสิงหาคม 2563105ไพรัช หมวกคำDFสิงหาคม 25620013ธวัชชัย ศักรบุตรDFสิงหาคม 25630020สหพงศ์ คำมีเขตDFสิงหาคม 25630026ธีรยุทธ นามนุDFสิงหาคม 256300 กองกลาง6ชยางกูร แก้วประสานMFสิงหาคม 2563107ณัฐพล ยงสกุลMFสิงหาคม 2562668ณัฐชนน ยงสกุลMFสิงหาคม 25626010ภาณุวัฒน์ ศรีเภาMFสิงหาคม 25631022ทยาวัต ร้อมระวีMFสิงหาคม 256230 กองหน้า9เฉลิมชัย พันธ์แก่นFWสิงหาคม 25631011สุภาพ เมืองจันทร์FWศรีสะเกษ ยูไนเต็ดสิงหาคม 25631014อานนท์ ทองปัญญาFWศรีสะเกษ ยูไนเต็ดสิงหาคม 25631021วิชิต กองสินแก้วFWสิงหาคม 25621023เรืองศักดิ์ พรมจันทาFWสิงหาคม 25630024ศุภกรณ์ สมัญญาFWสิงหาคม 25631025เฉลิมเกียรติ ดาวัลย์FWสิงหาคม 256310

การแข่งขันในฤดูกาล
ช้าง เอฟเอคัพ

ผลการแข่งขัน

สถิติการลงสนามและการทำประตูของผู้เล่น ในฤดูกาล 2563–2564
 สถิตินับถึงวันที่ 30 กันยายน 2563

|-
! colspan=10 style="background:#E00000; color:#FFFFFF; text-align:center"| ผู้รักษาประตู

|-

|-

|-
! colspan=10 style="background:#E00000; color:#FFFFFF; text-align:center"| กองหลัง
|-

|-

|-

|-

|-

|-

|-
! colspan=10 style="background:#E00000; color:#FFFFFF; text-align:center"| กองกลาง
|-

|-

|-

|-

|-

|-

|-

|-
! colspan=10 style="background:#E00000; color:#FFFFFF; text-align:center"| กองหน้า
|-

|-

|-

|-

|-

|-
|}

2563–2564
ราษีไศล ยูไนเต็ด
# เอ็มวี บริแทนนิก (ค.ศ. 1929)
เอ็มวี บริแทนนิก  เป็นเรือเดินสมุทรข้ามมหาสมุทรแอตแลนติกสัญชาติบริติชที่เปิดตัวเมื่อ ค.ศ. 1929 และถูกแยกชิ้นส่วนใน ค.ศ. 1961 เธอคือเรือลำสุดท้ายที่สร้างขึ้นโดยสายการเดินเรือไวต์สตาร์ (White Star Line) ก่อนจะรวมกิจการกับคูนาร์ดไลน์ (Cunard Line) ใน ค.ศ. 1934 เมื่อสร้างขึ้น บริแทนนิกถือเป็นเรือยนต์ขนาดใหญ่ที่สุดในพาณิชย์นาวีอังกฤษ เรือคู่วิ่งของเธอคือเรือเอ็มวี จอร์จิก (MV Georgic)

ใน ค.ศ. 1934 ไวต์สตาร์ได้รวมกิจการกับคูนาร์ดไลน์ แต่ทั้งบริแทนนิกและจอร์จิกต่างยังคงใช้สีประจำไวต์สตาร์ไลน์และใช้ธงเดินเรือของทั้งสองบริษัท

ตั้งแต่ ค.ศ. 1935 ทั้งสองลำให้บริการในลอนดอน และในเวลานั้นถือเป็นเรือที่ใหญ่ที่สุดที่ทำเช่นนี้ ตั้งแต่เริ่มต้นอาชีพการงาน บริแทนนิกดำเนินการทั้งเรือสำราญและบริการข้ามมหาสมุทรแอตแลนติกตามตารางเวลา ระบบขับเคลื่อนด้วยดีเซล ความเร็วที่ประหยัด และสิ่งอำนวยความสะดวกสำหรับผู้โดยสารแบบ "เรือโดยสาร" ที่ทันสมัย ทำให้บริแทนนิกและจอร์จิกทำกำไรได้ตลอดคริสต์ทศวรรษ 1930 ขณะที่เรือเดินทะเลลำอื่น ๆ หลายลำไม่สามารถทำได้ 

ในช่วงสงครามโลกครั้งที่สอง บริแทนนิกทำหน้าที่เป็นเรือขนส่งทหารกว่า 170,000 นาย และในที่สุดก็สามารถรอดจากความขัดแย้งโดยไม่ได้รับความเสียหาย ใน ค.ศ. 1947 เธอได้รับการยกเครื่อง ปรับปรุงใหม่ ให้ทันสมัยและกลับมาให้บริการพลเรือนอีกครั้ง เธอนี้มีอายุยืนยาวกว่าจอร์จิกซึ่งเป็นเรือน้องสาวและกลายเป็นเรือเดินทะเลลำสุดท้ายของไวต์สตาร์ที่ยังให้บริการเชิงพาณิชย์ บริแทนนิกถูกแยกชิ้นส่วนใน ค.ศ. 1961 หลังให้บริการมานานกว่าสามทศวรรษ

เธอคือเรือลำสุดท้ายจากสามลำของไวต์สตาร์ไลน์ที่ชื่อว่าบริแทนนิก บริแทนนิกลำแรกเป็นเรือจักรไอน้ำที่เปิดตัวใน ค.ศ. 1874 และถูกแยกชิ้นส่วนใน ค.ศ. 1903 ส่วนลำที่สองเปิดตัวใน ค.ศ. 1914 โดยสร้างเสร็จเป็นเรือพยาบาลหลวง (HMHS) และอับปางจากทุ่นระเบิดใน ค.ศ. 1916
 อ้างอิง
# มีรีอานา กอนเต
มีรีอานา กอนเต (เกิด 17 ธันวาคม ค.ศ. 2000) เป็นนักร้องชาวมอลตา เธอจะเป็นตัวแทนของประเทศตนเองในการประกวดเพลงยูโรวิชันปี 2025 ด้วยเพลง "เซิร์ฟวิง" 

กอนเตเคยเข้าร่วมการประกวดเพลงมอลตายูโรวิชัน ซึ่งเป็นการประกวดเพลงระดับชาติเพื่อคัดเลือกตัวแทนประเทศเมื่อปี 2017 ด้วยเพลง "โดนต์ลุกดาว์น" ในปี 2018 ด้วยเพลง "ร็อกเก็ต" ในปี 2022 ด้วยเพลง "ลุกวัตยูฟ์ดันนาว" และในปี 2024 ด้วยเพลง "เวนอม"
# โห่ หวิญ ควา
โห่ หวิญ ควา  เป็นนายแบบ, นักแสดง และนักร้องชาวเวียดนาม เมื่อปีค.ศ. 2011 โห่ หวิญ ควา มีชื่อเสียงมาจากภาพยนตร์เรื่องLost in Paradise ปัจจุบันเขาได้ออกจากวงการบันเทิงในประเทศเวียดนามไปอยู่สหรัฐและผันตัวไปเป็นนักแสดงภาพยนตร์ลามกเกย์ผ่านแพลตฟอร์มโอนลีแฟนส์

ประวัติ
โห่ หวิญ ควา เกิดเมื่อวันที่ 25 ตุลาคม ค.ศ. 1988 ณ นครโฮจิมินห์, ประเทศเวียดนาม เขาได้เข้าสู่วงการจากการประกวด Hot VTeen ในปีค.ศ. 2006 และได้เข้าเรียนต่อที่วิทยาลัยการแสดงบนเวทีและภาพยนตร์นครโฮจิมินห์ ในปีค.ศ. 2011 โห่ หวิญ ควาได้มีโอกาสรับบทเป็นโคย  ในภาพยนตร์เกี่ยวกับชายรักร่วมเพศเรื่องLost in Paradise ซึ่งกำกับโดย หวู หง็อก ดั่ง และทำให้เขาได้รับรางวัลสาขานักแสดงสมทบชายยอดเยี่ยมจากงานเทศกาลภาพยนตร์เวียดนามครั้งที่ 17 เมื่อปีค.ศ. 2011 ที่จัดขึ้น ณ จังหวัดฟู้เอียน ในปีเดียวกันนั้นเขาได้ปล่อยซิงเกิลBí mật muốn quên และได้เข้าร่วมการประกวดแดนซิงวิทเดอะสตาส์เวียดนาม ในปีค.ศ. 2013 ต่อมาในปีค.ศ. 2015 โห่ หวิญ ควาได้ร่วมแสดงในภาพยนตร์แนวสยองขวัญเรื่องCon ma nhà họ Vương ซึ่งกำกับโดย หวู หง็อก ดั่ง เช่นกัน และพร้อมกับปล่อยซิงเกิลDance with me ในปีเดียวกัน

ชีวิตส่วนตัว
เมื่อวันที่ 1 ตุลาคม ค.ศ. 2017 โห่ หวิญ ควาได้ออกมาเปิดเผยว่าเขาเป็นชายรักร่วมเพศพร้อมกับได้แต่งงานกับโรนี โรเจส ชาวอเมริกันเชื้อสายไทยที่รัฐฮาวาย โดยหลังจากที่เขาได้แต่งงาน โห่ หวิญ ควาก็ได้ตัดสินใจออกจากวงการบันเทิงและย้ายไปอยู่สหรัฐ ก่อนที่จะไปเป็นนักแสดงภาพยนตร์ลามกเกย์ร่วมกับสามีของเขาผ่านแพลตฟอร์มโอนลีแฟนส์ในเวลาต่อมา
# จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดอุดรธานี พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 10 คน จำนวนที่นั่งลดลงจากการเลือกตั้งครั้งก่อนเมื่อเดือนกันยายน พ.ศ. 2535 2 ที่นั่ง ภายหลังจากการแยกพื้นที่บางส่วนของจังหวัดอุดรธานีจัดตั้งเป็นจังหวัดหนองบัวลำภู แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3 และ 4)ข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3 • เขต 4
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองอุดรธานี และอำเภอเพ็ญ

 

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอหนองหาน, อำเภอสร้างคอม, อำเภอบ้านดุง, อำเภอทุ่งฝน, อำเภอไชยวาน, อำเภอวังสามหมอ, กิ่งอำเภอพิบูลย์รักษ์ และกิ่งอำเภอกู่แก้ว

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอกุดจับ, อำเภอบ้านผือ, อำเภอหนองวัวซอ, อำเภอน้ำโสม และกิ่งอำเภอนายูง

 เขตเลือกตั้งที่ 4 
เขตการเลือกตั้งที่ 4 ประกอบด้วยอำเภอกุมภวาปี, อำเภอโนนสะอาด, อำเภอหนองแสง และอำเภอศรีธาตุ
# เอ็มเฟา วิลเฮ็ล์ม กุสท์ล็อฟฟ์
เอ็มเฟา วิลเฮ็ล์ม กุสท์ล็อฟฟ์  เป็นเรือขนส่งทางทหารของเยอรมันที่ถูกอับปางเมื่อวันที่ 30 มกราคม ค.ศ. 1945 โดยเรือดำน้ำเอส-13 ของโซเวียตในทะเลบอลติกขณะอพยพ พลเรือนและเจ้าหน้าที่ทหารจากปรัสเซียตะวันออกและรัฐบอลติกที่ถูกเยอรมนียึดครอง และเจ้าหน้าที่ทหารเยอรมันจากโกเทนฮาเฟิน (กดือญา) ขณะที่กองทัพแดงรุกคืบ จากประมาณการเบื้องต้น มีผู้เสียชีวิตประมาณ 9,400 คน ถือเป็นการสูญเสียชีวิตครั้งใหญ่ที่สุดจากเรือลำเดียวที่จมในประวัติศาสตร์

เดิมทีสร้างขึ้นเพื่อเป็นเรือสำราญสำหรับโครงการสุขกายด้วยสุขใจ (Kraft durch Freude) ของนาซีใน ค.ศ. 1937 วิลเฮ็ล์ม กุสท์ล็อฟฟ์ถูกกองทัพเรือเยอรมันเรียกเข้าประจำการใน ค.ศ. 1939 เธอทำหน้าที่เป็นเรือพยาบาลใน ค.ศ. 1939 และ 1940 ต่อมาเธอได้รับมอบหมายให้เป็นค่ายทหารลอยน้ำสำหรับกำลังทหารเรือในโกเทนฮาเฟินก่อนจะได้รับการติดตั้งปืนต่อต้านอากาศยานและนำไปประจำการเพื่อขนส่งผู้ถูกอพยพใน ค.ศ. 1945
# แผ่นดินไหวอาร์มีเนีย ค.ศ. 632
แผ่นดินไหวอาร์มีเนีย ค.ศ. 632 ได้รับการรายงานว่าส่งผลกระทบต่อภูมิภาคอาร์มีเนีย (ที่ราบสูงอาร์มีเนีย)Guidoboni, Traina, 1995, p. 119 ข้อมูลปฐมภูมิเกี่ยวกับแผ่นดินไหวนี้มาจากพงศาวดารของไมเคิลชาวซีเรีย (คริสต์ศตวรรษที่ 12) ซึ่งเสนอเพียงคำบรรยายสั้น ๆ เกี่ยวกับเรื่องนี้ โดยรายงานว่า "tremor" (แผ่นดินไหว) ทำลายสถานที่หลายแห่งในประเทศอาร์มีเนีย แต่ไม่ได้ระบุสถานที่เหล่านี้เป็นการเฉพาะ ไมเคิลชาวซีเรียระบุปีเกิดแผ่นดินไหวที่ ค.ศ. 632 แต่วันที่แน่นอนยังไม่ทราบแน่ชัด ลำดับเหตุการณ์รายงานของไมเคิลถือว่าไม่น่าเชื่อถือ และเป็นไปได้ว่าเขาระบุปีเกิดแผ่นดินไหวผิด
# อิชค็อมเมอ
"อิชค็อมเมอ" (,) เป็นเพลงโดยเอริกา วีกมัน นักร้องชาวฟินแลนด์ และประพันธ์โดยคริสเทล โรสเบิร์ก และ เพลงนี้วางจำหน่ายผ่านวอร์เนอร์มิวสิคฟินแลนด์และม็อกกิเตียเรคอร์ดเมื่อวันที่ 17 มกราคม ค.ศ. 2025 และจะเป็นตัวแทนของประเทศในการประกวดเพลงยูโรวิชันปี 2025

การพัฒนา
"อิชค็อมเมอ" ได้ประพันธ์และผลิตขึ้นโดยคริสเทล โรสเบิร์ก และ เพลงนี้เป็นผสมผสานดนตรีดิสโก้และดนตรีอิเล็กทรอนิกส์ของฟินแลนด์ เนื้อเพลงสะท้อนถึง "ข้อความแห่งความสุข ความปีติยินดี และภาวะแห่งภวังค์"

การประกวดเพลงยูโรวิชันปี 2025

 อูเด็นมูซีกินกิลไปลู 2025 
บริษัท อือเลส์ราดิโอ จำกัด (อือเล) สถานีโทรทัศน์แห่งชาติของฟินแลนด์ ได้จัดการประกวดเพลง อูเด็นมูซีกินกิลไปลู 2025 เพื่อเลือกผู้เข้าแข่งขันสำหรับการประกวดเพลงยูโรวิชันปี 2025 เมื่อวันที่ 8 กุมภาพันธ์ ค.ศ. 2025 การแข่งขันครั้งนี้นับเป็นครั้งที่ 14 โดยผู้ชนะการแข่งขันรอบชิงชนะเลิศได้รับเลือกโดยคะแนนเสียง 75/25 จากการลงคะแนนทางโทรทัศน์และคณะกรรมการตามลำดับ

วีกมานได้รับการประกาศให้เข้าร่วมการแข่งขัน อูเด็นมูซีกินกิลไปลู 2025 ในวันที่ 8 มกราคม 2025 ในขณะที่มิวสิควิดีโอของเธอได้รับการเผยแพร่ในวันที่ 17 มกราคม. ต่อมาเพลงนี้ชนะการประกวดนี้และได้เป็นตัวแทนของฟินแลนด์ในการประกวดเพลงยูโรวิชันปี 2025

 ในยูโรวิชัน 
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 ฟินแลนด์ได้รับการจับฉลากให้เข้าแข่งขันในรอบรองชนะเลิศที่สอง โดยทำการแสดงในช่วงครึ่งหลังของการแสดง

ชาร์ต
+ อันดับชาร์ตของ "อิชค็อมเมอ" ชาร์ต (2025) ตำแหน่งสูงสุด
# จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
การเลือกตั้งสมาชิกสภาผู้แทนราษฎรจังหวัดอุดรธานี กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 12 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนผลการเลือกตั้งสมาชิกสภาผู้แทนราษฎร พ.ศ. 2535. กรมการปกครอง กระทรวงมหาดไทย. 2536

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3 • เขต 4
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองอุดรธานี และอำเภอเพ็ญ

 

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอหนองบัวลำภู, อำเภอนากลาง, อำเภอสุวรรณคูหา, อำเภอบ้านผือ, อำเภอน้ำโสม และกิ่งอำเภอนายูง

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอบ้านดุง, อำเภอหนองหาน, อำเภอไชยวาน, อำเภอศรีธาตุ, อำเภอวังสามหมอ, อำเภอทุ่งฝน, อำเภอสร้างคอม และกิ่งอำเภอพิบูลย์รักษ์

 เขตเลือกตั้งที่ 4 
เขตการเลือกตั้งที่ 4 ประกอบด้วยอำเภอกุมภวาปี, อำเภอศรีบุญเรือง, อำเภอกุดจับ, อำเภอโนนสัง, อำเภอโนนสะอาด, อำเภอหนองวัวซอ และอำเภอหนองแสง
# ตรีทศเทพ
ตรีทศเทพ  คือเทพเจ้าฮินดู 33 องค์ในมนวันดรปัจจุบันนี้Mani pp. 654–5 ในสังหิตาระบุว่าในไตรภูมิแต่ละภูมิมีเทพเจ้า 11 องค์ แต่พราหมณะระบุว่าตรีทศเทพประกอบด้วย ทวาทศาทิตย์ เอกาทศรุทร อัษฏวสุ และสองพระอัศวินGeorge Williams (2008), A Handbook of Hindu Mythology, Oxford University Press, , pp. 90, 112Monier Monier-Williams, A Sanskrit-English Dictionary" Etymologically and Philologically Arranged to cognate Indo-European Languages, Motilal Banarsidass, p. 492

 รายพระนาม 
ตรีทศเทพประกอบด้วย 
 ทวาทศาทิตย์ ได้แก่ พระอินทร์ พระอรรยมัน พระตวัษฏฤ พระวรุณ พระภคะ พระสวิตฤ พระวิวัสวัต พระอังศะ พระมิตระ พระปูษัน พระทักษะ ละพระวิษณุ
 เอกาทศรุทร ได้แก่ พระอชะ พระเอกบท พระอีสาน พระรุทร พระหระ พระตรีภูวนะ พระอปราชิตะ พระตรยัมพกะ พระสัมภุ
 อัษฏวสุ ได้แก่ พระเทยาส พระแม่ปฤถวี พระพาย พระอัคนี พระนักษัตร พระอาทิตย์ พระจันทร์
 สองพระอัศวิน
# Schizopodidae
Schizopodidae เป็นวงศ์ของอันดับด้วงในอันดับย่อยกลุ่มใหญ่ชื่อ Polyphaga เดิมเคยถูกจัดให้อยู่ในระดับวงศ์ย่อยจนกระทั่งในปี ค.ศ. 1991 ได้รับการยกระดับเป็นวงศ์

วงศ์ Schizopodidae เป็นส่วนหนึ่งของอันดับย่อย Buprestoidea ซึ่งเป็นกลุ่มหนึ่งในอันดับย่อย Polyphaga ที่มีลักษณะเด่นคือโคนขาไม่หลอมรวมกับทรวงอก Buprestoidea ประกอบไปด้วยแมลงปีกแข็งรูปร่างคล้ายกระสุน ซึ่งเป็นที่รู้จักจากสีสันที่มีความมันวาวคล้ายโลหะ ปัจจุบันมีข้อมูลเกี่ยวกับ Schizopodidae ค่อนข้างน้อย แต่พบว่าตัวเต็มวัยมักเกาะอยู่ตามพืช

วงศ์นี้ประกอบด้วยสกุลต่อไปนี้:

 Dystaxia LeConte, 1866
 Electrapate Iablokoff-Khnzorian, 1962 อำพันบอลติก, อีโอซีน
 Glyptoscelimorpha Horn, 1893
 Mesoschizopus Cai et al., 2015 หมวดหินอี้เซี่ยน, ประเทศจีน, ครีเทเชียสตอนต้น (แอพเทียน)
 Schizopus LeConte, 1858
# โอเบอรอน (ดาวบริวาร)
โอเบอรอน  เป็นดาวบริวารที่อยู่นอกที่สุดของดาวยูเรนัส และเป็นดวงจันทร์บริวารที่มีขนาดใหญ่เป็นอันดับ 10 ในระบบสุริยะ ได้รับการค้นพบในวันที่ 11 มกราคม ค.ศ. 1787 โดยวิลเลียม เฮอร์เชล (ในวันเดียวกันที่ค้นพบทิทาเนีย) โอเบอรอนเป็นการตั้งชื่อตามราชาแห่งภูตจากบทละครเรื่อง ราตรีนิมิตกลางคิมหันต์ ของวิลเลียม เชกสเปียร์ วงโคจรบางส่วนของโอเบอรอนอยู่นอกสนามแม่เหล็กของดาวยูเรนัส
# เอกาทศรุทร
เอกาทศรุทร  คืออวตารสิบเอ็ดปางของพระรุทร ทั้งหมดเป็นส่วนหนึ่งของคณะตรีทศเทพในศาสนาพราหมณ์Hopkins pp. 172-3 บางครั้งถือว่าเป็นกลุ่มเดียวกับพระมารุต บางครั้งก็ถือว่าเป็นเทพคนละกลุ่ม

ในวามนปุราณะระบุว่า เอกาทศรุทรเป็นโอรสของพระกัศยปและพระแม่อทิติ ส่วนกลุ่มมารุตคือโอรส 49 องค์ของพระแม่ทิติและเป็นบริวารของพระอินทร์Mani pp. 489-90

 รายพระนาม 
พระราชพงศาวดาร ฉบับพันจันทนุมาศ (เจิม) ระบุว่าได้แก่ พระพรหม พระวิษณุ พระอิศวร พระพาย พระพิรุณ พระเพลิง พระยม พระไพสพ พระอินทร์ พระจันทร์ และพระอาทิตย์พระราชพงศาวดารกรุงศรีอยุธยา ฉบับพันจันทนุมาศ (เจิม), หน้า 251<
# กีฬาทวิกีฬาฤดูหนาวในเอเชียนเกมส์ฤดูหนาว 2025
การแข่งขันกีฬาทวิกีฬาฤดูหนาวในเอเชียนเกมส์ฤดูหนาว 2025 ณ เมืองฮาร์บิน ประเทศจีน จัดขึ้นที่ยาบูลีสกีรีสอร์ท ระหว่างวันที่ 11–13 กุมภาพันธ์ ค.ศ. 2025

กำหนดการแข่งขัน
เวลาทั้งหมดเป็นเวลาในท้องถิ่น (UTC+8), ตามกำหนดการที่ถูกต้อง ณ มกราคม ค.ศ. 2025
 วันที่  เวลา  รายการ11 กุมภาพันธ์  10:00  วิ่งสปรินต์หญิง 7.5 กม.13:00  วิ่งสปรินต์ชาย 10 กม.13 กุมภาพันธ์  10:00  วิ่งผลัดหญิง 4 × 6 กม.13:00  วิ่งผลัดชาย 4 × 7.5 กม.

สรุปเหรียญ
ตารางเหรียญ

ผู้ได้รับเหรียญ
การแข่งขันชาย
วิ่งสปรินต์   วิ่งผลัด   

การแข่งขันหญิง
วิ่งสปรินต์   วิ่งผลัด
# กีฬาสกีลงเขาในเอเชียนเกมส์ฤดูหนาว 2025
การแข่งขันกีฬาสกีลงเขาในเอเชียนเกมส์ฤดูหนาว 2025 ณ เมืองฮาร์บิน ประเทศจีน จัดขึ้นที่ยาบูลีสกีรีสอร์ท ระหว่างวันที่ 8–9 กุมภาพันธ์ ค.ศ. 2025

กำหนดการแข่งขัน
เวลาทั้งหมดเป็นเวลาในท้องถิ่น (UTC+8), ตามกำหนดการที่ถูกต้อง ณ มกราคม ค.ศ. 2025
 วันที่  เวลา  รายการ8 กุมภาพันธ์  10:00 สลาลอมหญิง12:009 กุมภาพันธ์  10:00 สลาลอมชาย12:00

สรุปเหรียญ
ตารางเหรียญ

ผู้ได้รับเหรียญ
สลาลอมชาย  1:28.12  1:29.09  1:29.25สลาลอมหญิง  1:33.50  1:34.06  1:34.92
# ประเทศไทยในเอเชียนเกมส์ฤดูหนาว 2025
ประเทศไทยเข้าร่วมการแข่งขันกีฬาเอเชียนเกมส์ฤดูหนาว 2025 ที่ ฮาร์บิน ประเทศจีน ตั้งแต่วันที่ 7 ถึง 14 กุมภาพันธ์ ค.ศ. 2025 การแข่งขันมีนักกีฬาไทยเข้าร่วม 85 คน นักสกีข้ามทุ่ง ธนาธิป บุญฤทธิ์ และนักสเกตลีลา ทีกรี ศิลปอาชา เป็นผู้ถือธงชาติไทยในพิธีเปิดการแข่งขัน

ประเทศไทย สามารถคว้าเหรียญรางวัลแรกในเอเชียนเกมส์ฤดูหนาว

 นักกีฬา 
ตารางด้านล่างแสดงรายชื่อนักกีฬาจากประเทศไทยที่เข้าร่วมการแข่งขันตามชนิดกีฬาและเพศ

กีฬาชายหญิงรวมกีฬาสกีลงเขา426กีฬาทวิกีฬาฤดูหนาว415กีฬาสกีข้ามทุ่ง628กีฬาเคอร์ลิง6612กีฬาสเกตลีลา022กีฬาสกีลีลา101กีฬาฮอกกี้น้ำแข็ง222244กีฬาสเกตความเร็วระยะสั้น426กีฬาสกีปีนเขา101กีฬาสโนว์บอร์ด101กีฬาสเกตความเร็ว101รวม483785
นักกีฬาเพศชาย 2 คนจะเข้าร่วมการแข่งขันทั้งในกีฬาทวิกีฬาฤดูหนาวและกีฬาสกีข้ามทุ่ง

สรุปเหรียญรางวัล

แบ่งตามชนิดกีฬา

นักกีฬาที่ได้รับเหรียญรางวัล
 เหรียญ ชื่อ ชนิดกีฬา รุ่น วันที่   ปอล วิเยอร์ต็องส์  สกีลีลา  สโลปสไตล์ บุคคลชาย  11 กุมภาพันธ์
# วาราโนซูคัส
วาราโนซูคัส  เป็นสกุลของ neosuchian ประเภท atoposaurid ที่สูญพันธุ์แล้วจากหมวดหินเสาขัวยุคครีเทเชียสตอนต้นในประเทศไทย วาราโนซูคัสเป็นที่ทราบกันดีจากตัวอย่างชนิดสามตัวที่รักษาส่วนหลังกะโหลกศีรษะหลากหลายแบบ และกะโหลกศีรษะที่สมบูรณ์ กะโหลกศีรษะของวาราโนซูคัสมีลักษณะเป็นแนวอัลติโรสทรัล (altirostral) ซึ่งหมายความว่ากะโหลกไม่ได้แบนราบเหมือนอันดับจระเข้ในปัจจุบัน แต่กลับลึกลงไปมาก ในขณะที่แขนขาเรียวและตรง ทำให้ดูคล้ายกับกิ้งก่ามอนิเตอร์ อย่างไรก็ตาม ข้อมูลเกี่ยวกับระบบนิเวศของอะโทโปซอริด (atoposaurid) มีน้อยมาก เมื่อพิจารณาจากแขนขาที่ตั้งตรงเรียว กะโหลกศีรษะส่วนบน และกระดูกอ่อนที่จัดเรียงได้สวยงาม จึงมีข้อเสนอแนะว่า วาราโนซูคัส เป็นสัตว์บกที่มีความอ่อนไหวต่อน้ำในระดับหนึ่ง โดยมีเพียงชนิดเดียวที่ได้รับการรับรองคือ "จระเข้หน้าเหี้ย" (วาราโนซูคัส สกลนครเอนซิส; Varanosuchus sakonnakhonensis)

ประวัติและการตั้งชื่อ
Varanosuchus ได้รับการบรรยายใน ค.ศ. 2024 จากตัวอย่างชนิด 3 ชนิดที่พบใน ค.ศ. 2018 ภายในตะกอนยุคครีเทเชียสตอนต้น (Valanginian ถึง Hauterivian) จากหมวดหินเสาขัวใกล้อำเภอเมืองสกลนคร ตัวอย่างชนิดเหล่านี้มีต้นกำเนิดจากแหล่งขุดค้นภูสูงโดยเฉพาะ ซึ่งเก็บรักษาหินโคลนตะกอนที่มีทวีปต้นกำเนิดไว้ ตัวอย่างต้นแบบแรก SM-2021-1-97/101 ประกอบด้วยกะโหลกศีรษะที่เก็บรักษาไว้แบบสามมิติเกือบสมบูรณ์ ควบคู่ไปกับร่างกายส่วนใหญ่ ขาดแต่เพียงกระดูกโอบอก ขาหน้า และส่วนของขาหลัง นอกจากตัวอย่างต้นแบบแล้ว ยังมีอีกสองตัวที่เป็นที่รู้จักในวงการวิทยาศาสตร์ นั่นคือ SM-2023-1-16 เป็นกะโหลกศีรษะที่ได้รับการรักษาไว้เป็นสามมิติ ส่วน SM-2023-1-17 เหลือเพียงกะโหลกศีรษะ

ชื่อสกุลมาจากรูปร่างของสัตว์ที่ดูคล้ายกับกิ้งก่ามอนิเตอร์สกุล Varanus ในปัจจุบัน ส่วนชื่อชนิดมาจากจังหวัดสกลนคร ซึ่งเป็นบริเวณที่มีการรวบรวมฟอสซิล

รายละเอียด
# Estola fratercula
Estola fratercula เป็นชนิดของด้วงในวงศ์ Cerambycidae ที่ได้รับการบรรยายโดย Galileo และ Martins ใน ค.ศ. 1999 ถือเป็นแมลงที่เป็นที่รู้จักจากโคลอมเบียBioLib.cz - Estola fratercula.  Retrieved on 8 September 2014.
# Estola flavostictica
Estola flavostictica เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิลBioLib.cz - Estola flavostictica.  Retrieved on 8 September 2014.
# Semigenetta
Semigenetta เป็นสกุลของ viverrid ที่สูญพันธุ์แล้ว อาศัยอยู่ในทวีปยุโรป ประเทศจีน และประเทศไทยในสมัยไมโอซีน และมีความคล้ายคลึงกับสกุลขยาย Genetta มาก แต่ไม่มีฟันกราม

 นิเวศวิทยาบรรพกาล 
ในพื้นที่ Hammerschmiede สมัยไมโอซีนตอนปลาย S. sansaniensis แข่งขันกับ "Martes" sansaniensis และ Alopecocyon goeriachensis และสัตวืชนิดนี้เป็นประเภท hypercarnivorous ที่มีมากที่สุดในบรรดาสามชนิด
# คำสาปของผู้พัน
คำสาปของผู้พัน  เป็นตำนานพื้นบ้านของญี่ปุ่นที่เล่าว่าผีของ ผู้พันแซนเดอส์ผู้ก่อตั้งเคเอฟซีได้สาปทีมเบสบอลฮันชินไทเกอร์ส

กล่าวกันว่าคำสาปนี้เกิดขึ้นกับทีมเพราะผู้พันโกรธเคืองต่อการกระทำต่อรูปปั้นของเขาที่ตั้งอยู่หน้าร้าน ซึ่งถูกโยนลงในแม่น้ำโดตมโบริโดยแฟน ๆ ของฮันชิน เช่นเดียวกับคำสาปในวงการกีฬา คำสาปของผู้พันถูกใช้เพื่ออธิบายถึงความล้มเหลวของทีมในปีต่อ ๆ มา แฟน ๆ บางคนเชื่อว่าทีมจะไม่มีวันชนะเจแปนซีรีส์อีกจนกว่ารูปปั้นจะถูกกู้ขึ้นมา พวกเขาลงเล่นในเจแปนซีรีส์อีกสามครั้งและพ่ายแพ้ในปี 2003, 2005 และ 2014 ก่อนที่จะชนะในปี 2023

การเปรียบเทียบมักเกิดขึ้นระหว่างทีมฮันชินไทเกอร์สกับทีมบอสตันเรดซอกส์ ซึ่งกล่าวกันว่าอยู่ภายใต้คำสาปของแบมบิโน จนกระทั่งพวกเขาชนะการแข่งขันเวิลด์ซีรีส์ ในปี ค.ศ. 2004 คำสาปของผู้พันยังถูกใช้เป็นภัยคุกคามต่อผู้ที่ต้องการเปิดเผยสูตรลับของเคเอฟซีอีกด้วย